**** 

**แนวทางการจัดทำเสนอโครงการอนุรักษ์พันธุกรรมพืช อันเนื่องมาจากพระราชดำริ**

**สมเด็จพระเทพรัตนราชสุดาฯ สยามบรมราชกุมารี**

**มหาวิทยาลัยอุบลราชธานี (อพ.สธ. – มอบ.) ประจำปีงบประมาณ 2568**

เพื่อให้การดำเนินการจัดเตรียมข้อเสนอโครงการ เพื่อขอรับการจัดสรรงบประมาณในการดำเนินโครงการอนุรักษ์พันธุกรรมพืชฯ (อพ.สธ.) ประจำปีงบประมาณ 2568 เป็นไปด้วยความเรียบร้อย มีประสิทธิภาพและเกิดผลกระทบที่ชัดเจน จึงได้จัดทำแนวทางการจัดทำเสนอโครงการอนุรักษ์พันธุกรรมพืช อันเนื่องมาจากพระราชดำริ สมเด็จพระเทพรัตนราชสุดาฯ สยามบรมราชกุมารี มหาวิทยาลัยอุบลราชธานี (อพ.สธ. – มอบ.) ประจำปีงบประมาณ 2567 ดังนี้

1. **ลักษณะโครงการที่เสนอและแหล่งงบประมาณ**

โครงการที่จะเสนอขอรับการจัดสรรงบประมาณโครงการอนุรักษ์พันธุกรรมพืชฯ สามารถเสนอได้ 3 รูปแบบ ดังนี้

* 1. **โครงการวิจัย** เป็นโครงการที่มีลักษณะการวิจัย เพื่อค้นพบสิ่งใหม่หรือแนวทางใหม่ โดยใช้กระบวนการวิจัย เป็นเครื่องมือในการดำเนินการ

โครงการกลุ่มนี้จะถูกส่งต่อไปเพื่อขอรับการจัดสรรงบประมาณ จากงบประมาณวิจัยของประเทศ ภายใต้ชุดโครงการอนุรักษ์พันธุกรรมพืชฯ และจะต้องใช้รูปแบบการเขียนโครงการตามแบบฟอร์มของโครงการวิจัย โดยกรอกข้อเสนอโครงการในระบบ NRMS ซึ่งเมื่อดำเนินการกรอกข้อเสนอโครงการเรียบร้อยแล้ว ยังไม่ต้องคลิกยืนยันส่งข้อเสนอโครงการในระบบ (ในเมนู “กรุณาคลิกยอมรับเงื่อนไข) และ ปริ้นท์ข้อเสนอโครงการจากระบบดังกล่าว ส่งมายังสำนักงานส่งเสริมบริหารงานวิจัย ภายในเวลาที่กำหนด

* 1. **โครงการบริการวิชาการ** เป็นโครงการที่มีลักษณะการถ่ายทอดองค์ความรู้ ฝึกอบรม หรืออื่นๆ ที่เกี่ยวข้อง ผ่านกระบวนการบริการวิชาการ

โครงการในกลุ่มนี้จะถูกส่งต่อเพื่อขอรับการจัดสรรงบประมาณ จากงบประมาณแผนงานบริการวิชาการของมหาวิทยาลัยอุบลราชธานี และจะต้องใช้รูปแบบการเขียนข้อเสนอโครงการตามแบบฟอร์มของโครงการบริการวิชาการ โดยมีรายละเอียดดังเอกสารที่แนบ (1)

* 1. **โครงการทำนุบำรุงศิลปวัฒนธรรม** เป็นโครงการที่มีลักษณะการศึกษาและทำนุบำรุงศิลปวัฒนธรรมท้องถิ่นที่เกี่ยวเนื่องกับฐานทรัพยากรด้านต่างๆ รวมไปถึงฐานทรัพยากรภูมิปัญญา โดยต้องส่งผลถึงการบำรุงรักษา และสืบทอด ศิลปะ วัฒนธรรม นั้นๆ

โครงการในกลุ่มนี้จะถูกส่งต่อเพื่อขอรับการจัดสรรงบประมาณ จากงบประมาณแผนงานทำนุบำรุงศิลปวัฒนธรรม ของมหาวิทยาลัยอุบลราชธานี และจะต้องใช้รูปแบบการเขียนข้อเสนอโครงการตามแบบฟอร์มของโครงการทำนุบำรุงศิลปวัฒนธรรม โดยมีรายละเอียดดังเอกสารที่แนบ (2)

1. **กรอบการเขียนข้อเสนอโครงการ**

ในการเขียนข้อเสนอโครงการอนุรักษ์พันธุกรรมพืชฯ นั้น ใช้หลัก 3 กรอบการดำเนินงานและ 8 กิจกรรมของ อพ.สธ. รายละเอียดดังเอกสารที่แนบ (3) ซึ่งอยู่ภายใต้ 3 ฐานทรัพยากร ได้แก่

* 1. ทรัยพากรชีวภาพ
  2. ทรัพยากรกายภาพ
  3. ทรัพยากรวัฒนธรรมและภูมิปัญญา

ตามแนวทางการดำเนินงานโครงการอนุรักษ์พันธุกรรมพืช อันเนื่องมาจากพระราชดำริสมเด็จพระเทพรัตนราชสุดาฯ สยามบรมราชกุมารี (อพ.สธ.) ตามแผนแม่บท

1. **ประเด็นมุ่งเป้า**

ในปีงบประมาณ 2568 โครงการอนุรักษ์พันธุกรรมพืชฯ มหาวิทยาลัยอุบลราชธานี ได้กำหนดประเด็นเป้าหมายสำหรับการจัดทำข้อเสนอ ประเด็นการดำเนินงานเกี่ยวกับ 3 ฐานทรัพยากรในทุกกรอบการดำเนินงาน

1. **การประเมินผล**

โครงการที่เสนอขอรับการจัดสรรงบประมาณ จะได้รับการประเมินจากคณะกรรมการตามกลุ่มลักษณะโครงการดังนี้

* 1. โครงการที่มีลักษณะเป็นโครงการวิจัย จะเข้าสูระบบการประเมินโครงการวิจัย โดยมีคณะกรรมการ หลักเกณฑ์และระบบการประเมิน เหมือนโครงการวิจัยทั่วไป
  2. โครงการที่มีลักษณะเป็นโครงการบริการวิชาการ จะเข้าสูระบบการประเมินของโครงการบริการวิชาการ โดยมีคณะกรรมการ หลักเกณฑ์และระบบการประเมิน เหมือนโครงการบริการวิชาการทั่วไป
  3. โครงการที่มีลักษณะเป็นโครงการทำนุบำรุงศิลปวัฒนธรรม จะเข้าสูระบบการประเมินของโครงการทำนุบำรุงศิลปวัฒนธรรม โดยมีคณะกรรมการ หลักเกณฑ์และระบบการประเมิน เหมือนโครงการทำนุบำรุงศิลปวัฒนธรรมทั่วไป

1. **กำหนดการ**
   1. ส่งข้อเสนอโครงการ มายังสำนักงานส่งเสริมบริหารงานวิจัยฯ ภายในวันที่ 11 สิงหาคม 2566
   2. นำเสนอโครงการต่อคณะกรรมการฝ่ายบริหาร ศูนย์ประสานงานโครงการอนุรักษ์พันธุกรรมพืชฯ มหาวิทยาลัยอุบลราชธานี เพื่อกลั่นกรองในเบื้องต้น ภายในวันที่ 18 สิงหาคม 2566
   3. แก้ไขและปรับปรุงข้อโครงการตามข้อเสนอแนะของคณะกรรมการฯ ส่งมายัง สำนักงานส่งเสริมบริหารงานวิจัยฯ ภายในวันที่ 25 สิงหาคม 2566
2. **ผู้ประสานงาน**

สามารถติดต่อขอข้อมูลเพิ่มเติม ได้ที่

* 1. นางสาวณัชชา อักษรศรี

หมายเลขโทรศัพท์ 045-353035

Email: [natcha.a@ubu.ac.th](mailto:natcha.a@ubu.ac.th)

* 1. นางสาวศิรินญา วามนตรี

หมายเลขโทรศัพท์ 045-353035

Email: [sirinya.wa.59@ubu.ac.th](mailto:sirinya.wa.59@ubu.ac.th)

